ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

กรุงไทยธนชาตเปิดขายกองทุนใหม่
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน กรุงไทย เปิดเผยว่า บริษัทเปิดจำหน่ายกองทุนเปิดกรุงไทย ฟอเรน ฟิกซ์ อินคัม 10 เดือน 1 ระหว่างวันที่ 1218 พ.ค. 2553 อายุโครงการ 10 เดือน ลงทุนในพันธบัตรภาครัฐประเทศเกาหลีใต้ไม่น้อยกว่า 80% ของมูลค่าทรัพย์สินสุทธิของกองทุน ผลตอบแทนประมาณการ 1.40% ต่อปี เงินลงทุนจะทำสัญญาป้องกันความเสี่ยงจากอัตราแลกเปลี่ยนทั้งจำนวน
นอกจากนี้ บริษัทอยู่ระหว่างการเปิดจำหน่ายกองทุนเปิดกรุงไทยสมาร์ท อินเวส 3 เดือน 2 ถึงวันที่ 14 พ.ค. 2553 อายุโครงการ 3 เดือน ลงทุนในตราสารหนี้ภาครัฐและภาคเอกชน โดยผู้ลงทุนจะได้รับผลตอบแทนประมาณการที่ 1.05% ต่อปี 
นายสมชัย กล่าวถึงภาวะการลงทุนในพันธบัตรเกาหลีใต้ ว่า ยังคงมีความผันผวนสูง เนื่องจาก สถานการณ์ทางการเงินของประเทศกรีซ ได้สร้างความกังวลให้กับตลาดการเงินโดยเฉพาะ Emerging Market ส่งผลให้ราคาสวอปสกุลเงินดอลลาร์และบาทได้ปรับตัวลดลงอย่างมากจึงทำให้อัตราผลตอบแทนที่ได้รับจากพันธบัตรเกาหลีใต้ในรูปของสกุลเงินบาทลดลง แต่ทั้งนี้ในระยะอันใกล้ หากสถานการณ์ทางการเมืองไทยคลี่คลายขึ้น ประกอบกับสหภาพยุโรปและ IMF ได้เสนอวงเงินมูลค่าประมาณ 1 ล้านล้านเหรียญเพื่อช่วยเหลือประเทศที่ประสบปัญหาทางการเงินในภูมิภาคยุโรป จะส่งผลให้อัตราผลตอบแทนจากการลงทุนในพันธบัตรเกาหลีใต้ น่าจะมีทิศทางที่ดีขึ้นตามภาพรวมของเศรษฐกิจโลก 
ด้าน บลจ.ธนชาต เปิดขายกองทุนเปิดธนชาตตราสารหนี้ต่างประเทศ 46 (TFixFIF46) เน้นลงทุนในตราสารหนี้ภาครัฐของประเทศเกาหลีใต้ อายุโครงการประมาณ 9 เดือน มูลค่าโครงการ 500 ล้านบาท เสนอขายเพียงครั้งเดียว (IPO) ระหว่างวันที่ 1219 พ.ค. 2553 ลงทุนขั้นต่ำ 5,000 บาท